text: Strejke i Tyskland påvirker Folketingsvalget
  15 juni 2015 kl. 07.45
  Strejken blandt tyske postarbejdere betyder udenlandsdanskere i Tyskland skal til at skynde sig at stemme. Ellers kan det ske, deres brevstemme ikke når frem i tide.
  Det er den stemmeberettigede selv, som er ansvarlig for brevstemmen når frem i tide.
  Men på konsulatet i Flensborg udleverer de danske frimærker til borgerne, og råder dem til at smutte over grænsen og putte brevstemmen i en dansk postkasse, det skriver Flensborg Avis mandag.
  Danskere bosat længere væk, har større udfordringer. På ambassaden i Berlin hjælper de helt undtagelsesvis stemmeberettigede danskere med at få deres brevstemmer til Danmark. De samler stemmerne på ambassaden, som så bliver sendt til Danmark med kurrer.
  Hvis man skal nå at stemme inden torsdag d. 18., er det ved at være sidste udkald for at få sin stemme til Danmark, skriver avisen.
  